Billy Wilder

Billy Wilder (eigentleg Samuel Wilder, ) var ein austerriksk-amerikansk filmregissør, manusforfattar og filmprodusent. Han har hatt stildannande tyding for filmkomedie og -drama. Komediar som Noen har det hett, Irma la Douce og drama som Sunset Boulevard og Witness for the Prosecution har ei tyding langt over si eiga tid.

 Oppvekst og tidleg karriere 
Samuel Wilder kom frå eit jødisk foreldrehus. Han voks først opp i Sucha, men under første verdskrigen flytta familien til Wien. Han hadde allereie på denne tida kallenamnet Billie, i USA forandra til Billy. Etter skulen vart han journalist, først i Wien, og frå 1926 i Berlin. For å forbetre ei sped journalistløn byrja han å bli medforfattar på filmmanus. Slik vart han med på filmklassikaren Menschen am Sonntag (saman med sin nære ungdomsven Fred Zinnemann). Filmen er kanskje den sentrale filmen for den tyske kunstretningen Neue Sachlichkeit. Seinare skreiv han filmmanuset for ungdomsromanen Emil und die Detektive saman med forfattaren av boka Erich Kästner.

 Hollywood etter 1934 
Etter at nasjonalsosialistane hadde teke makta 1933 flykta Wilder til Paris. Òg her fortsette han å bidra til filmmanus og regisserte den første filmen sin i 1934. Seinare same år fekk han eit visum til USA og gjekk til Hollywood. Han vart medlem av den store gruppa av emigrantar frå Tyskland som òg Fritz Lang, Marlene Dietrich, Peter Lorre og Fred Zinnemann høyrde til. Frå 1936 av skreiv han filmmanus vanlegvis saman med Charles Brackett, blant anna for Ninotchka med Greta Garbo (regi Ernst Lubitsch).

Wilders første film som regissør i Hollywood vart suksessen The Major and the Minor (1942). Etter det klarte han å lande suksess etter suksess ikkje berre for komediane hans, men òg i film noir-sjangeren som med Double Indemnity. I 1946 fekk han ein dobbel-Oscar for regi og manus for Forspilte dager.

I 1946/47 vart han send til Tyskland som offiser for film og propaganda og laga filmen A Foreign Affair i Berlin som har eit kritisk blikk på nasjonalsosialistar i etterkrigs-Tyskland.

Etter 1950 var Wilder som regel òg involvert i produksjonane av filmane hans. Han laga klassikarar som Sunset Boulevard (1950) med Gloria Swanson som realitetsflyktande eks-diva; Gresskar i nød (The Seven Year Itch) (1955) og Noen har det hett (1959), begge med Marilyn Monroe; Witness for the Prosecution , igjen med Marlene Dietrich; og Ungkarsleiligheten (1960) (som han fekk triple Oscar for) og Irma la Douce (1963), begge med Shirley MacLaine.

Billy Wilders Altar Ego på lerret vart særleg Jack Lemmon og William Halden. Medan Halden var med i meir dramatiske filmar som Sunset Boulevard, Stalag 17 eller Fedora, var Lemmon å sjå i komediar som Noen har det hett, Irma la Douce, The Fortune Cookie og The Front Page.
mini|Gravsteinen til Wilder

 Seinare karriere 
På slutten av 1970-talet hadde ikkje Wilder same suksess som tidlegare, han jobba vidare som konsulent for United Artists. Wilder, som hadde mista familien sin i Holocaust hadde fått tilbodet å regissere Schindlers liste, men ville ikkje på grunn av alderen.

Wilder var gift to gonger og hadde ei dotter (fødd 1939). Han døydde i 2002, 96 år gammal. Han er gravlagt på Westwood Village Memorial Park Cemetery i Westwood i Los Angeles nær grava til Jack Lemmon, òg Marylin Monroe er gravlagt på same kyrkjegard.

 Registil 
Trass i at han har laga flest komediar har han ofte hatt ein alvorleg undertone eller gjort autoritet latterleg som i Ninotchka og Eins, Zwei, Drei. Han braut fleire tabu i Hollywood sin puritanske production code. Allereie den første filmen hans i Hollywood The Major and the Minor er innom temaet om kjærleik mellom mindreårige og vaksne. Utruskap var enno bannlyst i Hollywoodfilmar når han laget Double Indemnity. Òg det å la menn spele i kvinneklede med indikasjonar om homoseksualitet som i Noen har det hett var imot «koden».

 Prisar 
Han vann to Oscar med filmen Forspilte dager (The Lost Weekend) (1945) for beste regi og beste filmatisering (saman med Charles Brackett). For filmen Sunset Boulevard  (1950) delte han prisen for beste originalmanus med Charles Brackett og D.M Marshman, Jr. I 1960 vann han tre beste film, for beste regi og for beste originalmanus for filmen Ungkarsleiligheten, (The Apartment). Han vart nominert for Oscar for beste regien åtte gonger og for beste manusa tolv gonger.

Wilder fekk ein American Film Institutes Life Achievement Award i 1986. For både Forspillte Dager og Sunset Boulevard fekk han ein Golden Globe. Han har fått ei stjerne på Hollywood Walk of Fame. 

 Filmografi 
 Regissør 
 År  Film  Engasjement 1934  Mauvaise Graine  Regi/Manus/Produsent 1942  The Major and the Minor  Regi/Manus 1943  Five Graves to Cairo  Regi/Manus 1944  Double Indemnity  Regi/Manus 1945  Forspilte dager (The Lost Weekend)  Regi/Manus 1945  Death Mills  Regi 1948  The Emperor Waltz  Regi/Manus 1948  A Foreign Affair  Regi/Manus 1950  Sunset Boulevard  Regi/Manus 1951  Ace in the Hole  Regi/Manus/Produsent 1953  Stalag 17  Regi/Manus/Produsent 1954  Sabrina  Regi/Manus/Produsent 1955  Gresskar i nød (The Seven Year Itch)  Regi/Manus/Produsent 1957  The Spirit of St. Louis  Regi/Manus 1957  Love in the Afternoon  Regi/Manus/Produsent 1957  Witness for the Prosecution  Regi/Manus 1959  Noen har det hett (Some Like It Hot)  Regi/Manus/Produsent 1960  The Apartment  Regi/Manus/Produsent 1961  One, Two, Three, (Eins Zwei, Drei)  Regi/Manus/Produsent 1963  Irma la Douce  Regi/Manus/Produsent 1964  Kiss Me, Stupid  Regi/Manus/Produsent 1966  The Fortune Cookie  Regi/Manus/Produsent 1970  The Private Life of Sherlock Holmes  Regi/Manus/Produsent 1972  Avanti!  Regi/Manus/Produsent 1974  Stopp pressen! (The Front Page)  Regi/Manus 1978  Fedora  Regi/Manus/Produsent 1981  Buddy Buddy  Regi/Manus

 Berre manusforfattar 
 År  Film  Engasjement 1929  Der Teufelsreporter  Manus 1930  Menschen am Sonntag  Manus 1930  Ein Burschenlied aus Heidelberg  Manus 1931  Der Mann, der seinen Mörder sucht  Manus 1931  Ihre Hoheit befiehlt   Manus 1931  Der falsche Ehemann   Manus 1931  Princesse, à vos ordres!  Manus 1931  Emil und die Detektive   Manus 1932  Un peu d'amour  Manus 1932  Happily Ever After  Manus 1932  Der Sieger   Manus 1932  Es war einmal ein Walzer  Manus 1932  Ein blonder Traum  Manus 1932  Scampolo, ein Kind der Strasse  Manus 1932  Das Blaue von Himmel  Manus 1933  Was Frauen träumen   Manus 1933  Madame wünscht keine Kinder   Manus 1933  Adorable  WManus 1934  One Exciting Adventure  Manus 1934  Music in the Air  Manus 1935  Under Pressure  Manus 1935  The Lottery Lover  Manus 1937  Champagne Waltz  Manus 1938  Bluebeard's Eighth Wife  Manus 1938  That Certain Age  Manus  1939  Midnight  Manus 1939  What a Life  Manus 1939  Ninotchka  Manus 1940  Rhythm on the River  Manus 1940  Arise, My Love  Manus 1941  Hold Back the Dawn  Manus 1941  Ball of Fire  Manus 1947  The Bishop's Wife  Manus (ukreditert) 1948  A Song Is Born  Manus 1960  Ocean's Eleven  Manus (ukreditert) 1967  Casino Royale  Manus (ukreditert)

 Bakgrunnsstoff 


 Wilder Bibliografi (ved UC Berkeley)

Kategori:USA-amerikanske regissørar
Kategori:Oscarvinnarar
Kategori:Hollywood Walk of Fame
Kategori:Austerriksk-amerikanarar
Kategori:Boulevard der Stars